252 juta tahun lalu…
dan planet kita sedang mati.
Peristiwa kepupusan terbesar dalam sejarah telah menyebabkan dunia gersang…
dan senyap.
Namun, ini sebuah kisah beberapa mangsa…
yang terselamat.
BABAK 4
KEKEJAMAN
252 JUTA TAHUN LALU
Permulaan Zaman Trias…
dan sungai-sungai api semakin surut.
Berikutan peristiwa itu,
lava yang menyejuk meliputi sebuah kawasan separuh saiz Amerika Syarikat…
di dalam kerak sehingga tiga kilometer dalamnya.
Gas volkano menyebabkan suhu global meningkat.
Hutan dan terumbu
telah dimusnahkan.
Beratus-ratus juta tahun evolusi,
hilang.
Namun, di sini,
tersembunyi di landskap yang hitam…
ada peluang.
Kerana ada satu bentuk hidupan yang berkembang
pada bahan organik yang mati…
kulat.
Dengan dunia yang sudah menjadi tanah perkuburan,
kulat berkembang maju.
Selama beberapa ribu tahun…
organisme mudah ini
menjadi bentuk hidupan dominan
di Bumi.
Namun, bukan semua mangsa terselamat dalam kepupusan Zaman Perm
bergantung pada kematian demi kejayaannya.
Seekor makhluk yang biasa
berada di tempat yang sempurna
untuk menguasai dunia.
Lystrosaurus…
nenek moyang purba mamalia.
Makhluk bersaiz khinzir yang menarik ini
sudah biasa mengorek bawah tanah
dan berlindung di dalam gua,
satu cara hidup yang menyelamatkannya
sementara haiwan-haiwan lain mati.
Tertindas suatu masa dahulu,
ia kini antara beberapa mangsa terselamat yang bernasib baik dalam kepupusan itu.
Dengan kebanyakan tumbuhan musnah akibat kepupusan itu,
mencari makanan adalah sukar.
Namun, Lystrosaurus berdaya tahan
dan mampu mencari makanan di kawasan yang besar.
Ia sentiasa bergerak,
mencari akar, ubi dan tumbuhan baharu di kawasan kecil.
Namun, bukan ia sahaja haiwan yang terselamat.
Kehidupan dalam pelbagai bentuk
juga terselamat.
Gaya hidup Lystrosaurus yang mudah tapi boleh disesuaikan
akan mendapat ganjaran yang mengagumkan.
Tidak perlu menghadapi persaingan besar atau pemangsa besar,
letusan gunung berapi mengubahnya
daripada haiwan terendah dalam rantaian makanan
kepada haiwan yang mewarisi Bumi.
Dalam tahun-tahun selepas kepupusan besar-besaran itu,
ia membentuk tiga suku
daripada semua hidupan vertebrata di darat,
sesuatu yang tidak pernah dilakukan oleh haiwan lain.
Namun, dominasinya tidak boleh bertahan,
kerana satu lagi mangsa terselamat kepupusan besar-besaran itu
sedang berkembang
disebabkan perubahan besar dalam struktur planet kita.
Selama berpuluh juta tahun,
benua-benua Bumi telah bertumpu,
mencipta sebuah laut luas di satu belah dunia…
dan satu jisim Bumi yang besar di belah lain,
adibenua Pangaea.
Pengeringan yang bermula pada zaman sebelumnya
kini dikurung oleh haba panas.
Suhu meningkat kepada 60 darjah Celsius.
Ribut pasir melanda bahagian dalam.
Gumuk menjulang setinggi lebih satu kilometer…
perlahan-lahan menjadi gurun paling besar dan paling berbahaya
yang pernah dilihat planet ini.
Namun, di pinggir landskap yang gersang dan tidak bernyawa ini,
satu lagi kumpulan mangsa terselamat sedang berkembang.
Ia masih menguasai gurun-gurun kita hari ini.
Ini Atacama di Amerika Selatan.
Ia sudah menjadi gurun di sini sejak Zaman Trias.
Sesetengah kawasannya hidup selama berdekad tanpa setitis air hujan,
tapi sejenis haiwan hidup di sini.
Cicak.
Ia reptilia yang sudah menyesuaikan diri dengan persekitaran kering ini.
Ia ada kulit yang keras dan bersisik,
jadi ia tidak mengecut di bawah cahaya matahari.
Sebaliknya, matahari memberikannya tenaga…
memanaskan darah sejuknya supaya ia boleh mencapai kelajuan hebat.
Namun, reptilia gurun juga perlu menghilangkan dahaga.
Air meresap naik melalui tanah.
Malangnya, lubang-lubang air ini hampir masin seperti Laut Mati.
Meminum air ini mampu membunuhnya…
jadi cicak-cicak ini mendapatkan air daripada sumber yang tidak dijangka,
seekor haiwan yang nenek moyangnya juga terselamat daripada kepupusan itu.
Banyak serangga musnah dalam kepupusan besar-besaran itu,
tapi ada yang terselamat.
Hari ini, lalat garam ini ialah pakar garam,
menyahmasinkan air
dan dalam proses itu, menjadikan dirinya botol air kecil yang sempurna
untuk cicak.
Cabarannya ialah menangkapnya.
Akhirnya.
Namun, saat ia fikir ia sudah berjaya,
masalah timbul.
Tempat tangkapan lalat yang utama ini menjadi rebutan…
dan penduduk tempatan tidak suka berkongsi.
Kebuntuan,
tapi di kawasan cicak lain.
Cicak haus itu mengambil peluang…
memanfaatkan pergaduhan cicak lain…
tidak kira sekejap mana.
Sebagai penduduk gurun utama,
cicak adalah kuat dan berdaya tahan,
seperti nenek moyang purbanya.
Namun, dalam Zaman Trias, reptilia-reptilia lebih besar
yang mengubah haluan sejarah.
248 JUTA TAHUN LALU
Dalam empat juta tahun sejak kepupusan Zaman Perm itu,
Lystrosaurus telah mendominasi dunia.
Ia bangkit dalam dunia yang hampir kosong
dan mendapat ganjaran.
Hidupnya bagus.
Namun, nenek moyang mamalia ini
tidak perlu menghadapi persaingan besar atau pemangsa,
sehinggalah sekarang.
Dengan planet yang kian pulih,
sesetengah reptilia membesar menjadi gergasi.
Ini seekor Erythrosuchus.
Hampir tiga meter panjang, ia pemangsa terbesar pada zamannya.
Kawanan Lystrosaurus sasaran yang mudah.
Ia tiada pertahanan terhadap reptilia jenis baharu ini…
atau sedar akan ancamannya.
Seperti musang di dalam kandang ayam,
Erythrosuchus boleh membunuh lebih daripada yang diperlukan.
Lystrosaurus umpama burung dodo malang
pada zamannya.
Kombinasi pemangsa dan persaingan
menyaksikan hidup Lystrosaurus daripada penguasaan seluruh planet
kepada kepupusan.
Mamalia itu telah kehilangan mahkotanya.
Inilah…
zaman reptilia.
Hari ini, terdapat lebih daripada 10,000 spesies reptilia…
tapi bukan semuanya begitu menggerunkan seperti nenek moyangnya.
Disebabkan Bumi telah berubah…
reptilia terpaksa menyesuaikan diri dengan dunia yang lebih sesak.
Kulit yang keras dan bersisik
yang membolehkannya menakluki gurun-gurun Pangaea,
terus menjadi rahsia kejayaannya.
Bagi sesetengah reptilia, kulitnya membolehkannya menjadi pakar menyamar.
Namun, kulit juga boleh digunakan untuk menakutkan penyerang.
Malah dahulu, ada masanya tindakan lebih drastik diperlukan.
Ia mungkin terlepas daripada burung itu,
tapi cicak tidak terkenal dengan kebolehan berenang.
Namun, cicak anole Costa Rica
mempunyai teknik kelangsungan hidup yang luar biasa.
Apabila ia menghembuskan nafas,
ia menghasilkan gelembung yang melekat pada kulitnya yang kalis air…
membentuk loceng selamnya sendiri…
dan membolehkannya bersembunyi di bawah air
sehingga 15 minit.
Reptilia hari ini cukup mahir hidup di persekitaran mencabar
sehingga sukar untuk membayangkan ia pernah menguasai planet kita.
Namun, terdapat beberapa pulau di Indonesia
yang memberikan kita gambaran tentang masa lampau itu.
Di sini, cicak masih memerintah.
Baru-baru ini menetas dan sudah ingin tahu…
si kecil ini memulakan hidup di syurga cicak.
Satu-satunya isunya…
ialah saudara-saudaranya.
Kerana ini ialah anak biawak Komodo…
dan Komodo ialah kanibal…
menghidu udara dengan lidah bercabang untuk mencari mangsanya.
Bagi cicak terbesar dunia…
anak biawak snek yang sempurna.
Mujurlah, sebuah sarang telur Komodo yang tertanam
menawarkan makanan yang lebih mudah dicapai.
Namun, raksasa ini tidak akan kenyang lama.
Ia perlu bersembunyi di dalam pokok selama tujuh atau lapan tahun
sebelum ia cukup besar untuk mempertahan dirinya.
Terlalu berat untuk mendaki,
si dewasa mencari sesuatu yang lebih mudah dicapai.
Lapisan tebal lumpur tidak boleh menyembunyikan bau haiwan ini.
Kerbau air sentiasa berhati-hati…
berwaspada dengan penindas reptilianya.
Namun, anak kerbau tidak semahir ibu bapanya.
Biawak itu telah kehilangan mangsanya,
tapi hanya buat sementara waktu.
Bisa daripada kelenjar di dalam rahangnya…
menghalang darah mangsanya daripada membeku,
menyebabkan penurunan tekanan darah yang berbahaya.
Akibatnya
tidak boleh dielakkan.
Inilah gambaran kehidupan dahulu
semasa Zaman Trias.
Mamalia mesti bertarung demi nyawanya,
sementara reptilia mendominasi dengan penuh yakin.
Namun, mungkin babak paling menakjubkan pada era awal ketuanan reptilia itu…
adalah ketika sesetengah daripadanya meninggalkan darat
dan kembali ke laut.
Penyu.
Sama ada ditolak ke sini melalui persaingan
atau tertarik dengan peluang…
penyu kembali ke lautan yang ditinggalkan nenek moyangnya
dan hari ini menghuni lautan-lautan paling sejuk.
Namun, setahun sekali, penyu betina dewasa mesti kembali ke tanah yang kering
untuk bertelur.
Di sini, di pinggir Terumbu Sawar Besar…
beribu-ribu penyu betina berkumpul.
Perhimpunan sebegini
telah menjadi antara pemandangan alam semula jadi yang terhebat
selama berjuta tahun.
Ada sebab yang baik untuk perhimpunan ini,
keselamatan dalam jumlah besar.
Penyu mula berkembang pada Zaman Trias.
Namun, semasa ia menakluki laut, laut ialah tempat tinggal pemangsa maut.
150 JUTA TAHUN LALU
Sepanjang lapan meter, ini Plesiosaur.
Ia juga seekor reptilia,
tapi reptilia yang menghabiskan seumur hidupnya di laut.
Memandangkan Plesiosaur tidak boleh makan banyak,
berkumpul dalam jumlah yang besar sebegini
membolehkan lebih banyak penyu hidup.
Apa yang perlu dibuat
ialah membawa dirinya ke pantai di mana ia dilahirkan
dan mencari tempat yang sesuai untuk bertelur.
Hampir dua bulan kemudian, usaha penyu betina diberikan ganjaran.
Anak penyu.
Namun, masing-masing kini perlu menghadapi bahaya sendiri…
saat ia menuruti nalurinya untuk ke laut.
Pterosaur.
Lama sebelum kewujudan burung,
kumpulan reptilia purba ini membuat langkah evolusi yang besar.
Ia mula terbang…
dan menjadi pakar di udara.
Tanpa sebarang pertahanan…
satu-satunya peluang anak penyu ini…
adalah untuk terus berjalan…
mengabaikan serangan
dan berharap Pterosaur menyerang yang lain.
Setiap pelarian yang bertuah…
membawanya lebih dekat dengan pinggir air.
Namun, anak penyu yang sampai ke lautan juga tidak selamat.
Hanya dengan berenang ke laut lebih dalam
barulah ia boleh mengelak daripada Pterosaur…
dan melepaskan diri ke lautan itu.
Reptilia pernah memerintah langit dan ombak suatu masa dahulu.
Namun, walaupun ia berkuasa,
kedua-dua Pterosaur dan Plesiosaur lambat-laun pupus.
Namun, salah satu daripada reptilia yang memerintah
dari zaman ini masih hidup.
Ia pemburu secara senyap-senyap yang sempurna
sehingga selepas 200 juta tahun pun…
tiada banyak haiwan yang mengatasinya.
Tidak sedar akan bahaya,
gnu datang untuk menghilangkan dahaga.
Hampir.
Namun, ia tidak penting.
Buaya Nil tahu gnu itu akan kembali…
seperti biasa.
Untuk mengelak daripada dikesan, buaya itu tenggelam secara senyap-senyap…
menahan nafasnya
sehingga sejam.
Buaya boleh memperlahankan
kadar denyut jantungnya sehingga dua denyutan seminit sahaja…
hampir senyap sepenuhnya…
dengan cara yang disempurnakan oleh reptilia itu berjuta tahun lalu.
Namun, pada saat itu, ia melancarkan serangannya.
Ia menyerang daripada inersia…
kepada tenaga yang hebat
dalam beberapa saat sahaja…
menjana kelajuan dan kuasa yang cukup…
untuk melancarkan tubuh sepanjang lima meternya…
dari bawah air…
dengan hanya perut kosong…
dan satu nafas.
Teknik ini berjaya untuk buaya sekarang
seperti untuk nenek moyang prasejarahnya.
Buaya hari ini menguasai perairan tempat tinggalnya…
tapi ia bukan lagi pemangsa yang berleluasa seperti dahulu.
Kerana pada Zaman Trias,
kuasa alam semula jadi akan menghantar kisah kehidupan
ke satu arah yang baharu.
234 JUTA TAHUN LALU
Letusan gunung berapi yang berterusan
menyebabkan satu lagi tempoh pemanasan global.
Apabila suhu laut naik, ia meningkatkan penyejatan lautan.
Di utara Pangaea, angin yang lembap melanda rabung setinggi 3,000 meter…
mencipta sistem cuaca monsun mega.
Hujan mula turun…
dengan sangat lebat.
Di seluruh planet, ribut melanda.
Hujan lebat itu bertahan selama lebih sejuta tahun…
menghapuskan gurun-gurun awal Pangaea.
Di utara jauh, derasan mengalir dari gunung-gunung tinggi.
Air permukaan membentuk semula landskap…
membawa lanar yang kaya nutrien dengannya.
Laluan air tidak lama lagi meliputi lebih 1.6 juta kilometer persegi…
satu kawasan bersaiz Alaska,
mencipta delta terbesar dalam sejarah Bumi.
Laluan air yang subur ini menjadi nadi sebuah dunia baharu…
pemacu evolusi.
Konifer mendahului.
Buat kali pertama sejak kepupusan Zaman Perm…
planet kita kembali menjadi tanah berhutan yang besar.
210 JUTA TAHUN LALU
Banyak reptilia purba
gagal menyesuaikan diri dengan landskap baharu ini.
Namun, satu kumpulan menerima perubahan dalam hidupan tumbuhan ini…
dan tidak lama lagi bangkit untuk mengambil alih dunia.
Anak-anaknya memulakan hidup seperti reptilia-reptilia lain.
Ia menetas daripada telur…
ia mempunyai kulit bersisik…
dan ia perlu menjaga diri sendiri…
dari saat ia memasuki dunia.
Namun, ada perbezaan.
Ia mempunyai sistem pernafasan yang lebih cekap
yang sentiasa mengepam darah ke paru-paru…
membolehkan ia berlari
tanpa perlu berhenti untuk menarik nafas.
Kakinya memanjang ke bawah badannya, bukan ke tepi,
jadi ia boleh berjalan tegak.
Hal ini membolehkan anaknya yang kecil membesar menjadi dewasa
yang 50 kali lebih besar daripada saiznya.
Ia sebahagian daripada salasilah keluarga reptilia,
tapi ada keunikan tersendiri.
Gergasi awal, seperti Plateosaurus,
boleh mencapai sumber makanan baharu yang lebih tinggi.
Perutnya boleh mencerna jarum konifer yang keras…
dan isipadunya yang besar
membantunya mengekalkan suhu badan yang lebih tinggi
siang dan malam.
Ia satu formula hebat yang akan menandakan zaman baharu.
152 JUTA TAHUN LALU.
Zaman Jurasik.
Dinasti baharu ini akan memerintah
selama lebih 150 juta tahun.
Pemerintahan yang menyaksikan kebangkitan beberapa makhluk paling ikonik
yang pernah berjalan di Bumi.
Selamat datang ke zaman dinosaur.
Terjemahan sari kata oleh Siti Salmi